Dewleta tirke ya îşxalkere 19ê teşrîna peyêne ra nata bi armancê îşxalî hêrişê Rojawanê Kurdîstanî kena.
Dewleta tirke ya îşxalkere goreyê saeta herême 11.20 de dewê Masî û Catî yê Minbîcî dayî bombayan ver û nê cayan ser de têgêrayîşê teyarayan qewimîya.
Goreyê saeta herême 10.30 de dewa Gozelîyê ya Til Temirî pê hawan û topan dîyaye bombayan ver.
Îşxalkeran 24 saetanê peyênan de vera Efrîn û Şehba zî hêrişê giranî kerdî. Qezaya Şera û Şêrawa yê Efrînî û dewê Şehba heta serê sibayî 545 reyî dîyayî bombayan ver
Goreyê agahîyan dewê Şewarqa, Merenaz, Alqemiyê, Tatmeraş, Malikiyê, Merenazê, Tinibê yê Şera dîyayî bombayan ver.
Tinib de hêriş de leşkerêkê Şamî merd.
Dewê Meyasê, Bênê, Hirşê Soxanekê, Aqîbê, Navber Aqîbê û Zîyaretî yê Şêrawa dîyayî bombayan ver.
Dewê Zîwan, Xirbet El Şeaalê, Ayn Deqnê, Bêlûniyê, Şêx Îsa, Werdiyê û Til Madîqî yê Şehba dîyayî bombayan ver.
